1972R1674 — SL — 01.03.1986 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA SVETA (EGS) št. 1674/72

z dne 2. avgusta 1972

o določitvi splošnih pravil za podeljevanje in financiranje pomoči za seme







SVET EVROPSKIH SKUPNOSTI JE, ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe sveta (EGS) št. 2358/71 ( 1 ) z dne 26. oktobra 1971 o skupni ureditvi trga za semena, in zlasti člena 3(4) Pogodbe, ob upoštevanju Uredbe sveta št. 729/70 ( 2 ) z dne 21. aprila 1970 o financiranju skupne kmetijske politike, in zlasti člena 3(2) Pogodbe, ob upoštevanju predloga Komisije, ker člen 3 Uredbe (EGS) št. 2358/71 predpisuje možnost podeljevanja pomoči za proizvodnjo določenih semen in ker je treba določiti splošna pravila za izvajanje tega določila; ker se pomoč lahko podeli samo za proizvodnjo osnovnih ali certificiranih semen in ker je treba te proizvode jasno opredeliti; ker je treba omogočiti nadzor, morajo biti osnovna semena ali certificirana semena proizvedena v skladu s pravilno registriranimi rastnimi pogodbami in ker morajo imeti semenarna ali gojitelji uradno potrdilo ali registracijo; ker je treba iz administrativnih razlogov pomoč v vsaki državi članici nuditi samo za proizvode, požete na območju te države; ker, če naj sistem pomoči deluje pravilno, je potreben sistem nadzora, ki bo zagotovil, da se pomoč podeli samo za proizvode, ki izpolnjujejo pogoje zanjo; ker takšna pomoč vključuje odhodke; ker v skladu s členom 14 Uredbe (EGS) št. 2358/71 določila, ki določajo financiranje skupne kmetijske politike, veljajo tudi za to pomoč; ker je treba potemtakem določiti, da financiranje omenjene pomoči uravnava člen 3 Uredbe (EGS) št. 729/70, SPREJEL NASLEDNJO UREDBO:







▼M4

Člen 1

1. Če se pomoč določi na podlagi člena 3 Uredbe (EGS) št. 2358/71, se dodeli, ob upoštevanju pogojev, določenih v naslednjih členih, za pridelavo osnovnih in certificiranih semen:

— kot so opredeljena v Direktivi Sveta 66/401/EGS z dne 14. junija 1966 o trženju semena krmnih rastlin ( 3 ) , v Direktivi Sveta 66/402/EGS z dne 14. junija 1966 o trženju semena žit ( 4 ) in v Direktivi Sveta 69/208/EGS z dne 30 junija 1969 o trženju semena oljnic in predivnic ( 5 ), ob upoštevanju sprememb teh direktiv,

— v skladu s standardi in pogoji, določenimi v teh direktivah in

— ki so uradno certificirana.

2. Od 1. januarja 1981 do 31. decembra 1985 se pomoč dodeli tudi za osnovno in certificirano seme, ki je bilo pridelano v Grčiji in za katero je bil sprejet sklep v skladu s členom 113(3) Akta o pristopu iz leta 1979.

▼M5

3. V času veljavnosti odstopanj iz člena 344(1) Akta o pristopu se odobri pomoč tudi za osnovno in certificirano seme, ki je proizvedeno na Portugalskem in za katerega se sprejme odločitev v skladu s členom 344(3) tega akta.

▼B

Člen 2

Seme mora biti proizvedeno:

(a) bodisi v skladu z rastno pogodbo, sklenjeno med semenarno ali gojiteljem semena in proizvajalcem;

(b) ali direktno med semenarno ali gojiteljem; takšna proizvodnja se potrdi z deklaracijo o rasti.

Člen 3

Semenarno ali gojitelja, omenjena v členu 2, odobrijo ali registrirajo države članice.

Odobritev ali registracija države članice velja na celotnem območju Skupnosti.

Člen 4

Vsaka država članica podeli pomoč samo za seme požeto na svojem območju v koledarskem letu, s katerim se začne tržno leto, za katero je bila določena pomoč.

Pomoč se podeli vsem gojiteljem semen pod pogoji, ki zagotavljajo enako obravnavo upravičencev, ne glede na kraj njihove ustanove znotraj Skupnosti.

Člen 5

Države članice uvedejo sistem administrativnega nadzora, da bi zagotovile, da so pogoji, zahtevani za podeljevanje pomoči izpolnjeni: posebno zagotovijo, da so rastne pogodbe in deklaracije, omenjene v členu 2, registrirane.

Člen 6

1. Pomoč, omenjena v členu 3 Uredbe (EGS) št. 2358/71 se uvršča v definicijo intervencije, vključene v členu 3(1) Uredbe (EGS) št. 729/70.

2. Odhodki, ki izvirajo iz pomoči, omenjene v 1. odstavku, so enaki vplačanim zneskom, v skladu s členom 3 Uredbe (EGS) št. 2358/71 in z določili, pripravljenimi glede na ta člen.

Člen 7

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 1972.

Ta uredba je v celoti zavezujoča in se neposredno uporablja v vseh državah članicah.